ໃນຕອນບ່າຍຂອງວັນທີ 15 ພະຈິກ 2022 ຄະນະໂຄສະນາອົບຮົມແຂວງ ໄດ້ລົງຕິດຕາມການຮຽນ-ການສອນ ວິຊາສຶກສາພົນລະເມືອງ ຢູ່ໂຮງຮຽນມັດທະຍົມສົມບູນເທດສະບານແຂວງ ນໍາພາທິມງານໂດຍ ທ່ານ ນາງ ແກ້ວໄຊ ມະນີວົງ ຮອງເລຂາໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ, ມີທ່ານ ສົມລິດ ສັນນິວາດ ຮອງເລຂາໜ່ວຍພັກ, ຮອງອໍານວຍການໂຮງຮຽນມັດທະຍົມສົມບູນເທດສະບານແຂວງ, ຄະນະຮັບຜິດຊອບຈາກ ຄະນະໂຄສະນາອົບຮົມແຂວງ, ພະນັກງານ, ຄູ-ອາຈານ ແລະ ນັກຮຽນ ເຂົ້າຮ່ວມຢ່າງພ້ອມພຽງ.
ກົມຈັດຕັ້ງ-ພະນັກງານ ຄະນະໂຄສະນາອົບຮົມສູນກາງພັກ ລົງຊຸກຍູ້ວຽກຈັດຕັ້ງ ຢູ່ຄະນະໂຄສະນາອົບຮົມແຂວງອຸດົມໄຊ ຕອນເຊົ້າວັນທີ 10 ພະຈິກ 2022 ທີ່ຫ້ອງປະຊຸມຄະນະໂຄສະນາອົບຮົມແຂວງ. ນໍາຄະນະທິມງານໂດຍສະຫາຍ ນາງ ໄພວັນ ວັນນະໄຊ ຮອງຫົວໜ້າກົມຈັດຕັ້ງ-ພະນັກງານ ຄະນະໂຄສະນາອົບຮົມສູນງານພັກ ແລະ ຄະນະໂຄສະນາອົບຮົມແຂວງ ມີ ສະຫາຍ ນາງ ແກ້ວໄຊ ມະນີວົງ ຮອງເລຂາໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ. ມີຄະນະໂຄສະນາອົບຮົມເມືອງໄຊ ແລະ ພະນັກງານຫຼັກແຫຼ່ງພາຍໃນຄະນະໂຄສະນາອົບຮົມແຂວງ ເຂົ້າຮ່ວມຢ່າງພ້ອມພຽງ.
ກອງປະຊຸມໃຫຍ່ກໍາມະບານຮາກຖານ ຄະນະໂຄສະນາອົບຮົມແຂວງອຸດົມໄຊ ຄັ້ງທີ VIII ໄດ້ໄຂຂຶ້ນໃນຕອນເຊົ້າວັນທີ 3 ພະຈິກ 2022 ທີ່ຫ້ອງປະຊຸມຄະນະໂຄສະນາອົບຮົມແຂວງ ໂດຍການເປັນປະທານຂອງ ສະຫາຍ ສາຍດໍາ ໃຈຫຼ້າ ປະທານກໍາມະບານຮາກຖານ ຄະນະໂຄສະນາອົບຮົມແຂວງ, ໃຫ້ກຽດເຂົ້າຮ່ວມມີ ສະຫາຍ ມໍ ຊົງ ກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ, ມີສະຫາຍ ສົມສັກ ຄໍາລ້ານ ຮອງປະທານສະຫະພັນກໍາມບານແຂວງ, ບັນດາສະຫາຍແຂກເຊີນຈາກຮາກຖານອ້ອມຂ້າງແຂວງ ແລະ ສະມາຊິກກໍາມະບານພາຍໃນ ເຂົ້າຮ່ວມທັງໝົດ 19 ສະຫາຍ, ຍິງ 8 ສະຫາຍ.
ພິທີປາຖະກະຖາມູນເຊື້ອວັນປະກາດເອກະລາດ 12 ຕຸລາ 1945 ຄົບຮອບ 77 ປີ ໄດ້ຈັດຂຶ້ນໃນວັນທີ 27 ຕຸລາ 2022 ທີ່ຫ້ອງປະຊຸມຄະນະໂຄສະນາອົບຮົມແຂວງ ໂດຍການເປັນປະທານຂອງ ທ່ານ ມໍ ຊົງ ກໍາມະການປະຈໍາພັກແຂວງ, ຫົວໜ້າຄະນະໂຄສະນາອົບຮົມແຂວງ, ມີຄະນະພັກ, ຄະນະໂຄສະນາອົບຮົມແຂວງ ແລະ ພະນັກງານຫຼັກແຫຼ່ງ ເຂົ້າຮ່ວມ 16 ສະຫາຍ, ຍິງ 6 ສະຫາຍ.
ພິທີສະຫຼຸບການຈັດຕັ້ງປະຕິບັດຂໍ້ແຂ່ງຂັ້ນ 3 ດີ ຂອງສະຫະພັນແມ່ຍິງໜ່ວຍ ຄະນະໂຄສະນາອົບຮົມແຂວງ ໄດ້ຈັດຂຶ້ນໃນຕອນບ່າຍ ວັນທີ 25 ຕຸລາ 2022 ທີ່ຫ້ອງປະຊຸມຄະນະໂຄສະນາອົບຮົມແຂວງ ໂດຍການເປັນປະທານ ຂອງທ່ານ ນາງ ກົງຈັນ ໄພມະນີ ຫົວໜ້າສະຫະພັນແມ່ຍິງໜ່ວຍ ຄະນະໂຄສະນາອົບຮົມແຂວງ ເປັນກຽດເຂົ້າຮ່ວມໂດຍທ່ານ ນາງ ບົວທອງ ວັນນະລາດ ຮອງປະທານຄະນະບໍລິຫານງານສະຫະພັນແມ່ຍິງແຂວງ ແລະ ທ່ານ ນາງ ແກ້ວໄຊ ມະນີວົງ ຮອງເລຂາໜ່ວຍພັກ, ຮອງຫົວໜ້າຄະນະໂຄສະນາອົບຮົມແຂວງ ມີບັນດາແຂກເຊີນມາຈາກໜ່ວຍອ້ອມຂ້າງ, ພ້ອມດ້ວຍສະມາຊິກສະຫະພັນແມ່ຍິງພາຍໃນໜ່ວຍເຂົ້າຮ່ວມ 16 ຄົນ, ຍິງ 12 ຄົນ.
ຫນ່ວຍກູ້ໄພ: 1624
ມີ 10 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌